title: Teyesa tursia (suterot)
text: Miledje Hadjine va derka ke gadikye al kaluster, yazgason va varaf konoleks ta dimdolera va tulevetirayan ellasaf stolenik. Voxe int gan tcordik zo gralomer numaze koe levetirafo kazaxo zo kodoler. Xuye, inaf toloy jukusik ( bat tcordik is ban francaf fayik ) va ine miledje kozwid aze seotatason tutcazad. Henry d'Albaret war aze va gejatota doon dimlapitison rundanyar. Hadjine va kotcoba pwader, razdar da tir xanton gu inafa koflira va redakik ke totuk ise dakter da re tir bagaliafe gu in. Starkos en tir vundaf Sacratif ise va intaf milk permudar aze kan tcordaf totuktum va gejatota dilfur. Doaliera kev ellasaf gugafamik tenuler. Bantan zo stoled. Starkos tir yatkaf tove Hadjine lorkayase va tufa, nume va ine ton levetirik djulevplekur ise va Syphanta tota dem Henry d'Albaret is drigik koeon tigis djudivroidar, voxe ba ironokafa vula vofar da dalintafa gadikya ke tunuyayan gralomenik tir. In va inafa giwara benplekur voxen miledje stolenik impavantad ise exud. Koe dilizesa kroguca, Starkos/Sacratif is Andronika xonuked isen tcordik zo surted. Henry is Hadjine tere rokured aze koe Ellasa galted.